13/02/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 28 de xaneiro de 2014, da Xefatura Territorial da Coruña, pola que se autoriza e se aproba o proxecto de execución da instalación eléctrica no concello de Santa Comba (expediente IN407A 2013/169) Resolución do 28 de xaneiro de 2014, da Xefatura Territorial da Coruña, pola que se autoriza e se aproba o proxecto de execución da instalación eléctrica no concello de Santa Comba (expediente IN407A 2013/169)

Resolución do 28 de xaneiro de 2014, da Xefatura Territorial da Consellería de Economía e Industria da Coruña, pola que se autoriza e se aproba o proxecto de execución da instalación eléctrica no concello de Santa Comba (expediente IN407A 2013/169). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Electra de Santa Comba S. L. Enderezo social: r/ Miraflores, 20-baixo.15840 Santa Comba Denominación: alimentación ao novo centro de seccionamento “Interconexión Catroventos” ubicado en punto fronteira (Santa Comba). Situación: Santa Comba. Características técnicas: Instalación e montaxe en edificio prefabricado de formigón, do centro de seccionamento e transformación denominado “Interconexión Catro Ventos”, no que se disporá dunha reixa que fará as veces de separación física entre o seccionamento, propiedade de ELECTRA SANTA COMBA, S. L. e a transformación, propiedade de INDUSTRIAL BARCALESA, S. L. recollida noutro proxecto (expediente IN407A 2013/165-1) e terá accesos independentes e exclusivos para cada unha delas, conformando o Punto Fronteira entre as compañías distribuidoras INDUSTRIAL BARCALESA, S. L. e ELECTRA SANTA COMBA, S. L., de tal xeito que as súas dimensións serán as suficientes para albergar conxuntamente tanto as instalacións propias do centro de seccionamento obxecto do presente proxecto (expediente IN407A 2013/169-1) como as do centro de transformación. Correspondendo o deseño, tramitación e construción da totalidade do centro a INDUSTRIAL BARCALESA, S. L. desenrólase no presente proxecto, de xeito coordinado con esta, as actuacións a realizar por parte de ELECTRA SANTA COMBA, S. L. consistentes na instalación no centro de seccionamento das seguintes celas de media tensión Ormazábal ou similar: 1 cela de liña (CML) motorizada e telemandada, 1 cela de medida (CMM) que albergará un transformador de tensión (TT) bifásico de 600 VA para servizos auxiliares en baixa tensión (alimentación ós equipos de telemando e á iluminación do centro de seccionamento) e 1 cela de protección con interruptor automático (CMV), motorizada e telemandada. L. M. T. soterrada, baixo tubo Ø160 mm, a 20 kV en simple circuíto, de 224 metros de lonxitude, en condutores unipolares de aluminio e illamento seco tipo RHZ1-2OL 12/20 kV 3(1 x 240 mm 2 Al + H16), coa orixe en nova cela de liña a instalar no centro de transformación Cuatro Vientos existente (expediente IN407A 2001/359-1) e remate na nova cela de protección con interruptor automático a instalar no centro de seccionamento proxectado. Cumpridos os trámites ordenados na Lei 54/1997, do 27 de novembro (BOE n.º 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 28 de xaneiro de 2014. Xefa territorial Susana Vázquez Romero